गांव-गांव जाएं कार्यकर्ता : महतो
बोकारो | चासके जोधाडीह मोड़ स्थित कुड़मी छात्रावास में आजसू पार्टी चास प्रखंड कमेटी की बैठक हुई। यहां मुख्य अतिथि जिलाध्यक्ष दुर्गाचरण महतो का स्वागत किया गया। अभिनंदन समारोह को संबोधित करते हुए जिलाध्यक्ष ने कहा कि पार्टी का केन्द्रीय अधिवेशन 17, 18 और 19 मार्च को होगी। इसमें चास प्रखंड का अहम योगदान एवं उपस्थिति होगी। सभा को संबोधित करते हुए उन्होंने कहा कि पार्टी कार्यकर्ता जनता की समस्याओं के समाधान के लिए गांव-गांव जाएं। साथ ही पंचायत स्तर के कार्यकर्ताओं को दायित्व सौंपे। इस मौके पर चास प्रखंड अध्यक्ष परशुराम महतो, भोलानाथ गोप, रमा देवी, राजेश महतो, दामोदर महतो, सबीर अंसारी, सुबल महतो, युधिष्ठिर सिंह, अतुल शेखर, वासु रजवार, निमाई गोप, जयराम, सुरेश महतो, अजित पांडेय, त्रिलोचन सिंह, रामविलास आदि थे।
hin_Deva hin_Deva